gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9038, del 10-03-2021 (2021/1601)

Notificació de la sentència dictada en el procediment de divorci contenciós número 129/2019.
--------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1601


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 129/2019. [2021/1601]  
Procediment: família. Divorci contenciós [dic] - 000129/2019-F.  
En aquest procediment seguit a instàncies d'Herminio Belmonte Tebar, contra Lina Janeth Suárez León, s'ha dictat la sentència que, literalment, és com segueix:  
  
«Sentència número 145/2020  
Jutgessa que la dicta: María Dolores Belles Centelles.  
Lloc: Castelló de la Plana.  
Data: 30 d'abril de 2020.  
Part demandant: Herminio Belmonte Tebar.  
Advocada: Gabriela Álvarez Vilar.  
Procuradora: María Ana Allepuz Terrades.  
Part demandada: Lina Janeth Suárez León.  
Objecte del judici: divorci contenciós.  
Dispositiva  
Estime la demanda formulada per la procuradora Ana Allepuz Terrades, en la representació que té acreditada d'Herminio Belmonte Tébar, contra Lina Janeth Suárez León, i decrete el divorci dels litigants esmentats, amb tots els efectes legals. Tot això, sense fer cap imposició expressa de les costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, dins del termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del Poder Judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat; no s'admetrà a tràmit el recurs si el depòsit no està constituït.  
  
Una vegada que siga ferma, s'haurà d'inscriure en el Registre Civil de i al marge de les inscripcions del matrimoni.  
Aquesta és la meua sentència, que pronuncie, mane i signe; la magistrada jutgessa.»  
  
Publicació: la sentència anterior va ser llegida i publicada per la jutgessa que l'ha dictada, mentre es constituïa en audiència pública, el mateix dia del pronunciament d'aquesta, i davant de la lletrada de l'Administració de justícia. En done fe.»  
  
I, atés que es desconeix el parador de la demandada, Lina Janeth Suárez León, expedisc aquest edicte perquè li valga de notificació en deguda forma.  
  
Castelló de la Plana, 22 de gener de 2021.- La lletrada de l'Administració de justícia: María Victoria García Ontalba.
Diari Oficial de la Generalitat Valenciana


Sumari del DOGV 9088, del 20-05-2021 (2021/5631)

CORRECCIÓ d'errades de la Resolució de 6 de maig de 2021, de la directora general de Personal Docent, per la qual es nomenen els nous membres dels òrgans de selecció que han de jutjar el procediment selectiu per a l'ingrés i l'adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocat per l'Ordre 22/2020, de 23 de novembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5631


Data del document
:   19-05-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

CORRECCIÓ d'errades de la Resolució de 6 de maig de 2021, de la directora general de Personal Docent, per la qual es nomenen els nous membres dels òrgans de selecció que han de jutjar el procediment selectiu per a l'ingrés i l'adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocat per l'Ordre 22/2020, de 23 de novembre. [2021/5631]  
Detectades errades en la Resolució de 6 de maig de 2021, de la directora general de Personal Docent, publicada en el Diari Oficial de la Generalitat Valenciana número 9083, de 13 de maig de 2021, s'esmena de la manera que s'indica a continuació:  
  
València, 19 de maig de 2021.- La directora general de Personal Docent: M. Ángeles Herranz Ábalos.
Diari Oficial de la Generalitat Valenciana


Sumari del DOGV 9184, del 29-09-2021 (2021/9345)

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest V-013 CUP Portaceli, situada al terme municipal de Serra, que pertany a la Generalitat Valenciana, a fi de legalitzar una conducció d'aigua existent sol·licitada per l'Orde de Cartoixans Cartoixa de la Nostra Senyora de Porta-Coeli.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9345


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest V-013 CUP Portaceli, situada al terme municipal de Serra, que pertany a la Generalitat Valenciana, a fi de legalitzar una conducció d'aigua existent sol·licitada per l'Orde de Cartoixans Cartoixa de la Nostra Senyora de Porta-Coeli. [2021/9345]  
  
S'està tramitant en la Direcció Territorial de València, a sol·licitud de l'Orde de Cartoixans Cartoixa de la Nostra Senyora de Porta-Coeli, l'expedient OCM-V015/2019, de concessió d'ús privatiu del domini públic forestal, per a l'ocupació de terrenys a la forest V-013 del Catàleg d'utilitat pública de la província de València, denominat «Portaceli», situat al terme municipal de Serra (València), que pertany a la Generalitat.  
L'objectiu de l'ocupació és una conducció d'aigua de 1.198 m de longitud que connecta la font del Marge amb la cartoixa de la Nostra Senyora de Porta-Coeli.  
Aquest expedient se sotmet a informació pública complint el que s'estableix en la Llei 43/2003, de 21 de novembre, de forests, i en l'article 83 de la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública perquè es conega, i se'n fixa el termini d'un mes, a partir de la publicació d'aquest anunci en el Diari Oficial de la Generalitat Valenciana, perquè els interessats puguen examinar l'expedient a les oficines de la Direcció Territorial, c/ Gregori Gea, 27, en horari de 09.00 a 14.00 hores de dilluns a divendres, així com presentar-hi al·legacions.  
  
València. 9 de setembre de 2021.- La directora territorial: Isabel Gomis Moratal.
Diari Oficial de la Generalitat Valenciana


Sumari del DOGV 9124, del 09-07-2021 (2021/7530)

Informació pública de l'aprovació de l'informe ambiental i territorial estratègic de la modificación puntual del Plan de reforma interior del sector 4.
-------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7530


Data del document
:   07-07-2021

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificación puntual del Plan de reforma interior del sector 4. [2021/7530]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es publica que pel Decret de l'Alcaldia número 2771, de 5 de juliol, s'ha aprovat l'informe ambiental i territorial estratègic emés pels servicis tècnics municipals, de la modificació puntual del Pla de reforma interior del sector 4, presentada per la mercantil Proara Inmuebles, SAU, que té com a objecte adaptar-ne les determinacions amb la finalitat d'implantar l'ús de trasters en planta baixa, sense alterar l'edificabilitat del sector i sense afectar-ne l'ordenació estructural; i tot això d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial.  
  
Es fa saber als interessats que contra la present resolució, per no ser un acte definitiu en via administrativa, no pot interposar-se cap recurs, sense perjuí que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé sense perjuí dels que corresponguen en via administrativa contra l'acte, si és el cas, d'aprovació del pla o programa.  
  
D'altra banda, i d'acord amb el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació del planejament en el termini màxim de quatre anys des de la publicació.  
Cosa que es fa pública per a coneixement general i als efectes oportuns.   
  
Paterna, 7 de juliol de 2021.- La tinenta d'alcalde de Presidència: Eva Pérez López.
Diari Oficial de la Generalitat Valenciana


Sumari del DOGV 9123, del 08-07-2021 (2021/7344)

Informació pública de la delegació de la gestió de l'impost sobre l'increment de valor dels terrenys de naturalesa urbana de l'Ajuntament de la Vila Joiosa.
------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7344


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de la delegació de la gestió de l'impost sobre l'increment de valor dels terrenys de naturalesa urbana de l'Ajuntament de la Vila Joiosa. [2021/7344]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial d'Alacant número 2414, de data 21 de juny de 2021, de la delegació efectuada pel Ple de l'Ajuntament de la Vila Joiosa, en la sessió de data 27 de maig de 2021, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple provincial de data 3 d'octubre de 2013 (BOP 201, 22.10.2013, i el DOGV 7139, 25.10.2013), en les matèries que a continuació s'assenyalen:  
  
Tributs i altres ingressos de dret públic per als quals es delega en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
La Vila Joiosa  
- Impost sobre l'increment del valor dels terrenys de naturalesa urbana.  
  
Aquesta delegació realitzada a favor de la Diputació Provincial d'Alacant pel municipi de la Vila Joiosa farà efecte el dia de la publicació en el Butlletí Oficial de la Província i estarà vigent fins a la finalització del cinqué any, a comptar des del següent al de l'entrada en vigor; queden tàcitament prorrogades per períodes de cinc anys, si cap de les parts manifesta expressament la seua voluntat en contra comunicant-ho a l'altra amb una antelació no inferior a sis mesos a la finalització o a la de qualsevol dels períodes de pròrroga.  
  
Alacant, 29 de juny de 2021.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9133, del 22-07-2021 (2021/6723)

Notificació de la sentència dictada en el judici Verbal número 1541/2020.
-------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6723


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici Verbal número 1541/2020. [2021/6723]  
Procediment: judici verbal 1541/2020.  
Jesús Mario Abat Gallego, lletrat de l'Administració de justícia d'aquesta ciutat i del seu partit, faig saber que, en el judici a què s'ha fet referència, s'ha dictat sentència, de data 15/04/2021, que té l'encapçalament i la dispositiva que, literalment, són com segueix:  
Sentència núm. 89/2021  
Carolina del Carmen Castillo Martínez, magistrada jutgessa titular del Jutjat de Primera Instància núm. 4 de Castelló de la Plana i del seu partit, he vist les actuacions de judici verbal número 154/2020-C, promogudes per CP Carrer Museros, núm. 7, de Castelló de la Plana, representada per la procuradora dels tribunals Rosa Isabel Gallardo Doménech i defensada pel lletrat Pablo Gallardo Doménech/José A. Gallardo Agost, contra Ángel Javier Huedo Altava, defensat per la lletrada Natalia Nicolau Gozalbo i Rebeca Luque Cabello (en rebel·lia).  
  
  
«Dispositiva  
1r) Estime íntegrament la demanda interposada per CP Carrer Museros, núm. 7, de Castelló de la Plana.  
2n) Condemne Ángel Javier Huedo Altava i Rebeca Luque Cabello a abonar a la part actora la quantitat de 686,99 euros (sis-cents huitanta-sis euros amb noranta-nou cèntims d'euro), més els interessos corresponents.  
3r) Pertoca la imposició de les costes generades en la instància a la part demandada.  
Aquesta és la meua sentència, de la qual cal expedir una testimoniança suficient per a unir-la a les actuacions que l'han motivada, que pronuncie, mane i signe.  
Notifiqueu la resolució a les parts personades i advertiu-los que aquesta és ferma i que, en contra, no s'hi pot interposar cap recurs.  
  
Atés que es desconeix el domicili o la residència actuals de la demandada Rebeca Luque Cabello, de conformitat amb el que disposa l'article 497 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència esmentada.»  
  
  
Castelló de la Plana, 29 d'abril de 2021.- El lletrat de l'Administració de justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 9092, del 25-05-2021 (2021/4554)

Informació pública de la modificació puntual del Pla general d'ordenació urbana, que consisteix en la modificació de les normes urbanístiques, artícles 5.21 i 6.5.
-------------------------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4554


Data del document
:   29-04-2021

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * pla d'urbanisme
    * administració local

Informació pública de la modificació puntual del Pla general d'ordenació urbana, que consisteix en la modificació de les normes urbanístiques, artícles 5.21 i 6.5. [2021/4554]  
El Ple de l'Ajuntament, en sessió celebrada el 25 de març de 2021, va aprovar continuar el procediment d'avaluació ambiental i territorial estratègica de la modificació puntual del PGOU, que consisteix en la modificació de les normes urbanístiques, articles 5.21, assignació d'usos, i 6.5, ús terciari, pel procediment simplificat; així mateix, la Comissió d'Avaluació Ambiental Estratègica, en sessió celebrada el dia 22 de març de 2021, va acordar que el Pla no té efectes significatius sobre el medi ambient i el territori, per la qual cosa procedeix seguir la tramitació urbanística conforme a l'article 47 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
  
Per això, d'acord amb el que disposen els articles 53 i 57.1.a) de la LOTUP, s'obri un període de 45 dies hàbils durant els quals es podrà consultar l'expedient en el Servei d'Urbanisme de l'Ajuntament, plaça del País Valencià, núm. 1, CP 46740 Alginet, en horari d'atenció al públic, amb la finalitat que els interessats i les administracions públiques afectades puguen presentar les al·legacions, suggeriments o reclamacions que consideren oportuns.  
  
Alginet, 29 d'abril de 2021.- L'alcalde: José Vicente Alemany Motes.
Diari Oficial de la Generalitat Valenciana


Sumari del DOGV 9199, del 21-10-2021 (2021/10345)

RESOLUCIÓ de 18 d'octubre de 2021, del conseller d'Educació, Cultura i Esport, per la qual s'elabora la tercera llista parcial d'esportistes d'elit de la Comunitat Valenciana de 2021.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10209


Data del document
:   18-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * esport

RESOLUCIÓ de 18 d'octubre de 2021, del conseller d'Educació, Cultura i Esport, per la qual s'elabora la tercera llista parcial d'esportistes d'elit de la Comunitat Valenciana de 2021.  
  
  
  
 [2021/10578]  
La Llei 2/2011, de 22 de març, de la Generalitat, d'esport i activitat física de la Comunitat Valenciana determina, en els articles 12 i 17, que per a l'accés als beneficis i mesures de suport que s'establisquen, els esportistes d'elit han d'aparèixer en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport als esportistes d'elit i al personal tècnic, entrenador, àrbitre i jutge d'elit de la Comunitat Valenciana, defineix l'esportista d'elit de la Comunitat Valenciana i estableix quins són els criteris generals per a accedir a la condició d'esportista d'elit de la Comunitat Valenciana. Així mateix, l'article 6.5 d'aquest decret estableix l'elaboració i publicació de llistes parcials d'esportistes d'elit al llarg de l'any en curs.  
  
Per la Resolució de 8 de juny de 2020, es constitueix la comissió avaluadora d'esportistes d'elit i personal tècnic, entrenador, àrbitre i jutge d'elit de la Comunitat Valenciana, entre les funcions de la qual s'estableix, per a elevar al conseller d'Educació, Cultura i Esport, la proposta de llista d'esportistes d'elit de la Comunitat Valenciana.  
  
Una vegada reunida la comissió avaluadora d'esportistes d'elit i personal tècnic, entrenador, àrbitre i jutge d'elit de la Comunitat Valenciana, la proposta de llista s'ha presentat a la Conselleria d'Educació, Cultura i Esport i d'acord amb aquesta, en virtut del que estableix l'article 21 de l'esmentat Decret 39/2020, de 20 de març, i fent ús de les competències que m'atorga la Llei 5/1983, del Consell, i el Reglament Orgànic i Funcional del Ministeri d'Educació, Cultura i Esport, resolc:  
  
  
Primer  
La inclusió dels esportistes indicats a continuació en la tercera llista parcial d'esportistes d'elit de la Comunitat Valenciana corresponents als resultats esportius de l'any 2021, les sol·licituds dels quals s'han presentat entre el 15 de juny i el 20 de setembre de 2021.  
  
Aquests atletes tindran la condició d'esportistes d'elit d'alta competició o promoció.